CELEX: 32018D0518
Language: hu
Date: 2018-03-26 00:00:00
Title: A Bizottság (EU) 2018/518 végrehajtási határozata (2018. március 26.) a lóversenyre szánt törzskönyvezett lovak Indonéziába történő ideiglenes kivitele utáni újrabehozatalára vonatkozó állategészségügyi és állategészségügyi bizonyítványozási feltételek megállapításáról, a 93/195/EGK határozat I. melléklete Indonéziára vonatkozó bejegyzésének módosításáról, valamint a 2004/211/EK határozat I. mellékletének az élő lófélék, valamint a lófélék spermájának, petesejtjeinek és embrióinak az Unióba történő behozatala tekintetében engedélyezett harmadik országok és azok részei jegyzékében az Indonéziára vonatkozó bejegyzés tekintetében történő módosításáról (az értesítés a C(2018) 1725. számú dokumentummal tötént) (EGT-vonatkozású szöveg. )

28.3.2018   
            
            
               HU
            
            
               Az Európai Unió Hivatalos Lapja
            
            
               L 84/27
            
         A BIZOTTSÁG (EU) 2018/518 VÉGREHAJTÁSI HATÁROZATA
   (2018. március 26.)
   a lóversenyre szánt törzskönyvezett lovak Indonéziába történő ideiglenes kivitele utáni újrabehozatalára vonatkozó állategészségügyi és állategészségügyi bizonyítványozási feltételek megállapításáról, a 93/195/EGK határozat I. melléklete Indonéziára vonatkozó bejegyzésének módosításáról, valamint a 2004/211/EK határozat I. mellékletének az élő lófélék, valamint a lófélék spermájának, petesejtjeinek és embrióinak az Unióba történő behozatala tekintetében engedélyezett harmadik országok és azok részei jegyzékében az Indonéziára vonatkozó bejegyzés tekintetében történő módosításáról
   
      
         (az értesítés a C(2018) 1725. számú dokumentummal tötént)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a lófélék mozgására és harmadik országból történő behozatalára irányadó állategészségügyi feltételekről szóló, 2009. november 30-i 2009/156/EK tanácsi irányelvre (1) és különösen annak 12. cikke (1) és (4) bekezdésére, 16. cikke (2) bekezdésére, valamint 19. cikkének a) és b) pontjára,
   mivel:
   
               (1)
            
            
               A 2009/156/EK irányelv megállapítja az élő lófélék Unióba történő behozatalára vonatkozó állategészségügyi feltételeket. Az irányelv értelmében lófélék Unióba történő behozatala kizárólag olyan harmadik országokból engedélyezett, amelyek megfelelnek bizonyos állategészségügyi követelményeknek.
            
         
               (2)
            
            
               A 93/195/EGK bizottsági határozat (2) I. melléklete jegyzékbe szedi az állategészségügyi állapot szerinti A–E csoportokhoz rendelt harmadik országokat. Az említett határozat VII. melléklete tartalmazza többek között az Ázsiai Játékokon vagy a Világkupa-kitartásversenyen (Endurance World Cup) részt vett törzskönyvezett lovak 60 napnál rövidebb időtartamú ideiglenes kivitele utáni újrabehozatalához kiállítandó egészségügyi bizonyítvány mintáját.
            
         
               (3)
            
            
               A 18. Ázsiai Játékoknak, amelyek 2018. augusztus 18. és szeptember 2. között fognak zajlani, Jakarta (Indonézia) ad otthont. Az esemény, melynek versenyszámai között szerepel a díjugratás, a díjlovaglás és a lovastusa-verseny is, a Fédération Equestre Internationale (FEI) égisze alatt kerül megrendezésre, és uniós ló-lovas párok érdeklődésére is számot tarthat.
            
         
               (4)
            
            
               Annak érdekében, hogy a lóverseny céljára szánt törzskönyvezett lovakat az Ázsiai Játékokon való részvétel céljából történő ideiglenes kivitelüket követően 2018. augusztus 10. és 2018. szeptember 10. közötti újra be lehessen hozni az Unióba, valamint hogy meghatározásra kerüljön az ilyen törzskönyvezett lovakat kísérő állategészségügyi bizonyítvány mintája, elő kell írni, hogy az említett lovak csak a 93/195/EGK határozat VII. mellékletében előírt mintának megfelelő egészségügyi bizonyítvány kíséretében hozhatók be újra az Unióba. E célból egyben fel kell venni Indonéziát az említett határozat I. mellékletében foglalt, az állategészségügyi állapot szerinti megfelelő csoportba.
            
         
               (5)
            
            
               Mivel a határozat I. mellékletét számos alkalommal módosították, az egyértelmű jogi helyzet biztosítása érdekében azt frissíteni kell, és teljes egészében fel kell váltani.
            
         
               (6)
            
            
               A 93/195/EGK határozatot ezért ennek megfelelően módosítani kell.
            
         
               (7)
            
            
               A 2004/211/EK bizottsági határozat (3) I. melléklete megállapítja a tagállamok által a lófélék, továbbá a lófélék spermájának, petesejtjeinek és embrióinak behozatala tekintetében engedélyezett harmadik országoknak és – amennyiben regionalizáció alkalmazandó – azok részeinek jegyzékét, valamint feltünteti az ilyen behozatalokra alkalmazandó feltételeket.
            
         
               (8)
            
            
               A 2018. évi Ázsiai Játékok lovas eseményeinek házigazdájaként Indonézia illetékes hatóságai kérelmezték, hogy az országnak a Jakarta városközpontjának egy lakóövezetében található és teljes egészében körbekerített lóversenypálya és annak környéke alkotta területi részét, ahol 2016 májusa óta nem tartózkodott lóféle, ismerjék el lóbetegségektől mentes övezetként. A fent említett, lóbetegségektől mentes övezetet az Állategészségügyi Világszervezet (OIE) ajánlásai (4) alapján és szakértők bevonásával jelölték ki.
            
         
               (9)
            
            
               Indonézia illetékes hatóságai számos biztosítékot nyújtottak, különösen az országukban előforduló, a 2009/156/EK irányelv I. mellékletében felsorolt, bejelentési kötelezettség alá tartozó betegségek vonatkozásában, valamint annak tekintetében, hogy kötelezettséget vállalnak az említett irányelv 12. cikke (2) bekezdése f) pontjában szereplő követelmények maradéktalan teljesítéséért a Bizottság és a tagállamok lóbetegségekkel kapcsolatos azonnali értesítését illetően.
            
         
               (10)
            
            
               Az Indonézia és az Állategészségügyi Világszervezet által rendelkezésre bocsátott információk szerint Indonéziában eddig sosem jelentették még afrikai lópestis, lovak venezuelai agy- és gerincvelő-gyulladása vagy hólyagos szájgyulladás előfordulását.
            
         
               (11)
            
            
               Ugyan az elmúlt években nem érkezett jelentés a tenyészbénaság és a takonykór előfordulásáról, Indonézia átfogó szerológiai vizsgálatot végzett az ország lóállományán a Jakarta város területe lóbetegségektől mentes övezetének belső területét körülvevő védő- és megfigyelési körzetekben, melynek során az afrikai lópestis és a tenyészbénaság vonatkozásában minden vizsgálat negatív eredményt mutatott. A szerológiai vizsgálatnak alávetett 600 ló közül egy esetében azonban megállapításra került a takonykór.
            
         
               (12)
            
            
               Az Ázsiai Játékok helyszínéül szolgáló belső területen egy – hivatalosan 2018. február 15-én kezdődő – 6 hónapos időszakban nem tartózkodnak lófélék, és a versenyen részt vevő lovak e területre történő behozataláig érvényben lesznek a lóbetegségektől mentes övezethez kapcsolódó mindazon ellenőrzési és biológiai biztonsági intézkedések, amelyek a karanténezésre vonatkozó egyezményes jegyzőkönyvben szerepelnek.
            
         
               (13)
            
            
               Annak érdekében, hogy biztosítva legyen a lóállomány egészségügyi állapotának fenntartható védelme a lóbetegségektől mentes övezetben, az indonéziai hatóságok az említett területen létrehoztak egy karanténlétesítményt, így ellenőrizve az Indonézia más részeiben, illetve a 2004/211/EK határozat I. mellékletében nem szereplő bizonyos harmadik országokban található telephelyekről származó lovak belépését. A belépést megelőző karanténban eltöltött idő alatt az állatokat az ugyanazon állategészségügyi állapot szerinti csoportba tartozó országokra megállapított uniós behozatali feltételekkel összhangban álló állategészségügyi vizsgálatoknak vetik alá.
            
         
               (14)
            
            
               Tekintettel arra, hogy Indonézia kielégítő információkat és garanciákat biztosított, Indonéziát fel kell venni a 2004/211/EK határozat I. mellékletében szereplő harmadik országok jegyzékébe a törzskönyvezett lovak 2018. augusztus 10. és 2018. szeptember 10. közötti időszakban történő újrabehozatala céljából. Ugyanakkor Indonéziára egyes lóbetegségek tekintetében regionalizációt kell alkalmazni. Járványügyi szempontból tekintve Indonézia lóbetegségektől mentes övezetét az említett határozat I. mellékletében található jegyzék állategészségügyi állapot alapján felállított C csoportjába kell besorolni.
            
         
               (15)
            
            
               A 2004/211/EK határozatot ennek megfelelően módosítani kell.
            
         
               (16)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A tagállamok engedélyezik a lóversenyre szánt törzskönyvezett lovak Indonéziának – a 2018. évi, Jakartában megrendezésre kerülő Ázsiai Játékokon való részvétel céljából – regionalizáció alá vett területi részére történő ideiglenes kivitele utáni újrabehozatalát, amennyiben az egyes állatokat a 93/195/EGK határozat VII. mellékletében előírt egészségügyi bizonyítványminta szerinti, megfelelő módon kitöltött egészségügyi bizonyítvány kíséri, továbbá amennyiben a lovakat és az azokat kísérő állategészségügyi bizonyítványokat az uniós beléptető állategészségügyi határállomáson a 2004/211/EK határozat I. mellékletében megjelölt időszakon belül bemutatják.
   2. cikk
   A 93/195/EGK határozat I. mellékletének helyébe az e határozat I. mellékletében szereplő szöveg lép.
   3. cikk
   A 2004/211/EK határozat I. melléklete e határozat II. mellékletének megfelelően módosul.
   4. cikk
   Ennek a határozatnak a tagállamok a címzettjei.
   Ezt a határozatot 2018. szeptember 30-ig kell alkalmazni.
   
      Kelt Brüsszelben, 2018. március 26-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 192., 2010.7.23., 1. o.
   
   
      (2)  A Bizottság 93/195/EGK határozata (1993. február 2.) a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állategészségügyi feltételekről és a szükséges állatorvosi bizonyítványokról (HL L 86., 1993.4.6., 1. o.).
   
      (3)  A Bizottság 2004/211/EK határozata (2004. január 6.) a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      (4)  http://www.oie.int/our-scientific-expertise/specific-information-and-recommendations/international-competition-horse-movement/equine-disease-free-zones/
   
      I. MELLÉKLET
      „
            I. MELLÉKLET
            
               A csoport
                (1)
            
            Svájc (CH), Grönland (GL), Izland (IS)
            
               B csoport
                (1)
            
            Ausztrália (AU), Belarusz (BY), Montenegró (ME), Macedónia Volt Jugoszláv Köztársaság (2) (MK), Új-Zéland (NZ), Szerbia (RS), Oroszország (3) (RU), Ukrajna (UA)
            
               C csoport
                (1)
            
            Kanada (CA), Kína (3) (CN), Hongkong (HK), Indonézia (3)
                (4) (ID), Japán (JP), Koreai Köztársaság (KR), Makaó (MO), Malajzia (félsziget) (MY), Szingapúr (SG), Thaiföld (TH), Amerikai Egyesült Államok (US)
            
               D csoport
                (1)
            
            Argentína (AR), Barbados (BB), Bermuda (BM), Bolívia (BO), Brazília (3) (BR), Chile (CL), Costa Rica (3) (CR), Kuba (CU), Jamaica (JM), Mexikó (3) (MX), Peru (3) (PE), Paraguay (PY), Uruguay (UY)
            
               E csoport
                (1)
            
            Egyesült Arab Emirátusok (AE), Bahrein (BH), Algéria (DZ), Izrael (5) (IL), Jordánia (JO), Kuvait (KW), Libanon (LB), Marokkó (MA), Omán (OM), Katar (QA), Szaúd-Arábia (3) (SA), Tunézia (TN), Törökország (3) (TR)
         ”
      
   
      II. MELLÉKLET
      A 2004/211/EK határozat I. melléklete a következőképpen módosul:
      
                  1.
               
               
                  A táblázat a következő, Indonéziára vonatkozó bejegyzéssel egészül ki az ISO kód betűrendjének megfelelő helyen, a Hongkongra és az Izraelre vonatkozó bejegyzés között:
                  
                              „ID
                           
                           
                              Indonézia
                           
                           
                              ID-0
                           
                           
                              Az egész ország
                           
                           
                               
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Érvényes 2018. augusztus 10-től2018. szeptember 10-ig”
                           
                        
                              ID-1
                           
                           
                              Jakarta lóbetegségektől mentes övezete (a részleteket lásd a 9. mezőben)
                           
                           
                              C
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
            
                  2.
               
               
                  A melléklet a következő 9. mezővel egészül ki:
                  
                              „9. mező:
                           
                        
                              ID
                           
                           
                              Indonézia
                           
                           
                              ID-1
                           
                           
                              Jakarta lóbetegségektől mentes övezete, amely a következőket foglalja magában:
                              
                                          1.
                                       
                                       
                                          a versenyhelyszínül szolgáló belső terület Pulomasban;
                                       
                                    
                                          2.
                                       
                                       
                                          a verseny helyszíne és a jakartai nemzetközi repülőterek (Soekarno-Hatta és Halim Perdana Kusuma) közötti autópályaszakasz a megfigyelési körzeten belül”